על גבול האור
פה ציפורים כבדות יורדות לנוח; על אילנות כהים, כנטות היום,; ובשדות קצורים תועה הרוח; עד שובל הרקיע האדום.; מעברי ים משב אוויר מלוח; וסהר מצטייר על פני מרום,; הבהוב לבן זהיר ולא - בטוח; כולו היסוס בין לילה לבין יום.; זו שעת תמורה, אל נעמוד אילמים; על גבול האור -; לאן יפנה ליבנו?; האם נחזור אחי,; הנעבור?; כל החידות שחדו הימים; שחקים כאלה מחדש יעירו,; את חלומם יגידו התמימים; והפיקחים את פיתרונם יסתירו.; ושוב יטבול ליבנו בדמים; וחרטות של שוא שומרות כל צעד,; ושוב אתה שואל שלא מדעת; כל החידות שחדו הימים.; אחי, אחי, איך נעמוד אילמים; על גבול האור -; אי דרך לפנינו?; האם נחזור, אחי,; הנעבור?; 